Diari Oficial de la Generalitat Valenciana


Sumari del DOGV 9405, del 16-08-2022 (2022/7590)

ACORD de 5 d'agost de 2022, del Consell, pel qual s'eleva al Consell, per a la seua aprovació, el III Pla d'igualtat de dones i homes de l'Administració de la Generalitat..
----------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7590


Data del document
:   05-08-2022

Organisme emissor
:   Conselleria de Justícia, Interior i Administració Pública

Tipus de document
:   Acord

Descriptors 

:   * Conselleria de Justícia, Interior i Administració Pública

ACORD de 5 d'agost de 2022, del Consell, pel qual s'eleva al Consell, per a la seua aprovació, el III Pla d'igualtat de dones i homes de l'Administració de la Generalitat.. [2022/7590]  
El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, dedica la seua disposició addicional setena als plans d'igualtat, establint respecte de les Administracions Públiques, d'una banda, l'obligatorietat de respectar la igualtat de tracte i d'oportunitats en l'àmbit laboral, havent d'adoptar, amb aquesta finalitat, mesures dirigides a evitar qualsevol tipus de discriminació laboral entre dones i homes; i per un altre, i sense perjudici de l'anterior, el deure d'elaborar i aplicar un pla d'igualtat a desenvolupar en el conveni col·lectiu o acord de condicions de treball del personal funcionari que siga aplicable, en els termes previstos en aquest.  
En aquest sentit, la Llei 4/2021, de 16 d'abril, de la Generalitat, de la Funció Pública Valenciana, dedica la seua disposició addicional tretzena als Plans d'Igualtat, preveient que, els plans d'igualtat efectiva contindran un conjunt ordenat de mesures avaluables dirigides a remoure els obstacles que impedeixen o dificulten la igualtat efectiva de dones i homes en l'accés a l'ocupació pública, la classificació professional, la formació, la promoció, les condicions de treball, incloses les retributives, l'exercici corresponsable dels drets de conciliació de la vida personal, familiar i laboral i la prevenció de l'assetjament sexual i de l'assetjament per raó de sexe, entre altres matèries.  
Així mateix, la citada Llei 4/2021, posa de manifest, de manera transversal, la importància i caràcter vinculant de les mesures acordades en els Plans d'Igualtat, incloent com a objecte de negociació exprés, en matèria de pactes i acords, els plans d'igualtat efectiva, atribuint a la conselleria competent en matèria de funció pública la competència de promoure i coordinar l'elaboració dels plans d'igualtat de dones i homes en l'àmbit de l'Administració de la Generalitat.  
  
L'Acord de 6 d'agost de 2021, del Consell, de ratificació de l'Acord de la Mesa General de Negociació del personal funcionari, estatutari i laboral (MGN I) de 29 de juliol de 2021, preveu, en relació amb aquesta matèria que, «es procedirà a la revisió dels plans d'igualtat a fi de procedir a la seua adaptació a la nova normativa vigent, així com, en el seu cas, a l'elaboració de nous plans en aquells àmbits que manquen d'ells o que, fins i tot tenint-los, hagen superat el seu període de vigència».  
  
Així doncs, finalitzada la vigència de l'II Pla d'igualtat de dones i homes de l'Administració de la Generalitat, era necessari iniciar l'III amb la finalitat d'establir nous objectius i mesures que permeten continuar avançant en la remoció dels obstacles que impedeixen o dificulten la igualtat efectiva de dones i homes en l'àmbit de l'ocupació pública.  
  
L'objectiu general d'aquest III Pla d'igualtat de l'Administració de la Generalitat és abordar les necessitats reals del personal al seu servei amb un abast global i integral a fi de consolidar la igualtat de tracte i d'oportunitats entre dones i homes en l'organització, així com, erradicar qualsevol forma de discriminació directa o indirecta per raó de sexe i de procediments o polítiques discriminatòries en matèria de selecció, formació, promoció, salut laboral i retribució.  
Per tot això, en compliment del citat Acord i en virtut de les competències assignades per la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública, el Consell amb la prèvia deliberació en la reunió de 5 d'agost,  
  
ACORDA  
  
Primer  
Aprovar el III Pla d'igualtat de dones i homes de l'Administració de la Generalitat, el contingut del qual consta en format electrònic en la pàgina web de la Conselleria de Justícia, Interior i Administració Pública.  
Segon  
Ordenar la publicació d'aquest acord en el Diari Oficial de la Generalitat Valenciana.  
  
València, 5 d'agost de 2022  
  
La consellera secretària accidental  
MIREIA MOLLÀ HERRERA